CELEX: 32015D2291
Language: hr
Date: 2015-12-07 00:00:00
Title: Provedbena odluka Komisije (EU) 2015/2291 оd 7. prosinca 2015. o izmjeni Provedbene odluke 2013/722/EU u pogledu najvećeg iznosa financijskog doprinosa Unije za program za iskorjenjivanje bjesnoće u Latviji u 2014. godini (priopćeno pod brojem dokumenta C(2015) 8607) (Tekst značajan za EGP)

9.12.2015   
            
            
               HR
            
            
               Službeni list Europske unije
            
            
               L 323/27
            
         PROVEDBENA ODLUKA KOMISIJE (EU) 2015/2291
   оd 7. prosinca 2015.
   o izmjeni Provedbene odluke 2013/722/EU u pogledu najvećeg iznosa financijskog doprinosa Unije za program za iskorjenjivanje bjesnoće u Latviji u 2014. godini
   
      
         (priopćeno pod brojem dokumenta C(2015) 8607)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2009/470/EZ od 25. svibnja 2009. o troškovima u području veterinarstva (1), a posebno njezin članak 27. stavak 5.,
   uzimajući u obzir Uredbu (EU) br. 652/2014 Europskog parlamenta i Vijeća od 15. svibnja 2014. o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na biljno zdravstvo i biljni reprodukcijski materijal, o izmjeni direktiva Vijeća 98/56/EZ, 2000/29/EZ i 2008/90/EZ, uredbi (EZ) br. 178/2002, (EZ) br. 882/2004 i (EZ) br. 396/2005 Europskog parlamenta i Vijeća, Direktive 2009/128/EZ Europskog parlamenta i Vijeća i Uredbe (EZ) br. 1107/2009 Europskog parlamenta i Vijeća te o stavljanju izvan snage odluka Vijeća 66/399/EEZ, 76/894/EEZ i 2009/470/EZ (2), a posebno njezin članak 13. stavke 3. i 5. te članak 45. stavak 1.,
   budući da:
   
               (1)
            
            
               Člankom 11. stavkom 3. Provedbene odluke 2013/722/EU (3) odobrava se višegodišnji program za iskorjenjivanje bjesnoće koji je podnijela Latvija za razdoblje od 1. siječnja 2014. do 31. prosinca 2016.
            
         
               (2)
            
            
               U skladu s člankom 11. stavkom 6. točkom (c) podtočkom vi. Provedbene odluke 2013/722/EU, najveći iznos financijskog doprinosa Unije za program za iskorjenjivanje bjesnoće koji je podnijela Latvija u 2014. godini početno je iznosio 1 225 000 EUR. U skladu s člankom 11. stavkom 7. točkom (c) podtočkom ii. te Odluke najveći iznos doprinosa za dio programa koji se provodi u zaštitnoj zoni u Bjelarusu utvrđen je na 475 000 EUR.
            
         
               (3)
            
            
               Nakon Komisijine ocjene privremenog tehničkog i privremenog financijskog izvješća koja su države članice predale u skladu s člankom 27. stavkom 7. Odluke 2009/470/EZ o troškovima nastalima za financiranje programa iskorjenjivanja u 2014. godini, Provedbenom odlukom Komisije 2014/925/EU (4) izmijenjeni su maksimalni iznosi za te programe.
            
         
               (4)
            
            
               Člankom 5. stavkom 17. Provedbene odluke 2014/925/EU izmijenjen je članak 11. stavak 6. točka (c) podtočka vi. Provedbene odluke 2013/722/EU i određeno je da najveći iznos financijskog doprinosa Unije za program za iskorjenjivanje bjesnoće koji je podnijela Latvija u 2014. godini iznosi 400 000 EUR. Člankom 5. stavkom 18. Provedbene odluke 2014/925/EU izmijenjen je članak 11. stavak 7. točka (c) podtočka ii. Provedbene odluke 2013/722/EU i određeno je da najveći iznos financijskog doprinosa Unije za dio tog programa koji se provodi u zaštitnoj zoni u Bjelarusu također iznosi 400 000 EUR.
            
         
               (5)
            
            
               Dogodila se pogreška u novoodređenom najvećem iznosu financijskog doprinosa Unije za program za iskorjenjivanje bjesnoće koji je podnijela Latvija u 2014. godini. Točnije, u skladu s člankom 11. stavkom 6. točkom (c) podtočkom vi. i člankom 11. stavkom 7. točkom (c) podtočkom ii. Provedbene odluke 2013/722/EU kako je izmijenjena, da je dio programa koji se provodi u zaštitnoj zoni u Bjelarusu bio pravilno proveden, a 400 000 EUR iskorišteno, ne bi bio moguć daljnji financijski doprinos Unije dijelu programa koji se provodi u Latviji. To nije u skladu s globalnom strategijom za iskorjenjivanje bjesnoće u Europskoj uniji, koja se temelji na uklanjanju te bolesti iz država članica i na stvaranju zaštitnih zona uz vanjske granice Unije radi sprječavanja povratka bolesti.
            
         
               (6)
            
            
               Provedbenu odluku 2013/722/EU trebalo bi stoga na odgovarajući način izmijeniti vodeći računa o privremenom tehničkom i privremenom financijskom izvješću koja je podnijela Latvija u pogledu provedbe programa za iskorjenjivanje bjesnoće u godini 2014.
            
         
               (7)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   U članku 11. stavku 6. Provedbene odluke 2013/722/EU, točka (c) podtočka vi. zamjenjuje se sljedećom:
   
      
                  „vi.
               
               
                  800 000 EUR za Latviju”.
               
            
   Članak 2.
   Ova je Odluka upućena državama članicama.
   
      Sastavljeno u Bruxellesu 7. prosinca 2015.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 155, 18.6.2009., str. 30.
   
   
      (2)  SL L 189, 27.6.2014., str. 1.
   
   
      (3)  Provedbena odluka Komisije 2013/722/EU od 29. studenoga 2013. o odobravanju godišnjih i višegodišnjih programa te financijskog doprinosa Unije za iskorjenjivanje, kontrolu i praćenje određenih bolesti životinja i zoonoza, koje su države članice predočile za 2014. i naredne godine (SL L 328, 7.12.2013., str. 101.).
   
      (4)  Provedbena odluka Komisije 2014/925/EU оd 16. prosinca 2014. o odobravanju određenih izmijenjenih programa za iskorjenjivanje, kontrolu i praćenje bolesti životinja i zoonoza za 2014. i o izmjeni Provedbene odluke 2013/722/EU u vezi s financijskim doprinosom Unije za određene programe odobrene tom Odlukom (SL L 363, 18.12.2014., str. 173.).